Θα ήθελα να ξεκινήσω λέγοντας ότι το 90% του οτιδήποτε είναι βλακείες.
(Γέλια)
Είναι ο νόμος του Στέρτζεν και αυτό που λέει
είναι ότι η πλειονότητα του οτιδήποτε είναι πάντα κάτι κακό.
Έχω εδώ μια καμηλοπάρδαλη.
Θα την πετάξω χωρίς να βλέπω
και όποιος την πιάσει θα με βοηθήσει με κάτι που θα κάνω.
Κύριε, πιάσατε την καμηλοπάρδαλη.
Έχω ένα φύλλο στο χέρι μου.
Επιλέξτε όποιο φύλλο της τράπουλας θέλετε.
Μέλος κοινού: 10 κούπα.
Χέλντερ Γκιμαράες: 10 κούπα.
Θα μπορούσατε να διαλέξετε οποιοδήποτε φύλλο,
αλλά είπατε 10 κούπα.
Το 90% του οτιδήποτε είναι βλακείες,
οπότε αυτό αποδεικνύει ότι ο Στέρτζεν είχε δίκιο.
(Γέλια)
(Χειροκρότημα)
(Γέλια)
Κύριε, δεν είναι δική σας η παράσταση.
(Γέλια)
Κρατήστε την καμηλοπάρδαλη για λίγο, εντάξει;
Χριστέ μου!
(Γέλια)
Είναι τρελοί.
Η αλήθεια είναι,
γιατί είναι η πλειονότητα του οτιδήποτε κάτι κακό;
Η απάντησή μου είναι πως νομίζω ότι σταματάμε να σκεπτόμαστε πολύ νωρίς.
Θα σας δώσω ένα μικρό παράδειγμα,
κάτι που έκανε ο κόσμος γύρω στις αρχές του αιώνα --
όχι αυτού του αιώνα, του προηγούμενου.
Η ιδέα είναι ότι παίρνουμε ένα κομμάτι χαρτί
και το διπλώνουμε χρησιμοποιώντας μόνο το πιο αδύναμο χέρι μας,
στην περίπτωσή μου, το αριστερό.
Θα είναι κάπως έτσι.
Από την αντίδρασή σας, βλέπω μια έλλειψη ενδιαφέροντος.
(Γέλια)
Αλλά καταλαβαίνω γιατί.
Σταματάμε να σκεπτόμαστε πολύ νωρίς.
Αλλά ας σκεφτούμε κάτι ακόμα,
ας πούμε έναν συνδετήρα.
Ένας συνδετήρας το κάνει λίγο πιο ενδιαφέρον.
Όχι μόνο αυτό. Αν αντί να το κάνω με τα δάχτυλά μου,
το κάνω με το χέρι μου κλειστό σε γροθιά,
τότε γίνεται ακόμα λιγάκι πιο ενδιαφέρον.
Όχι μόνο αυτό, αλλά θα βάλω στον εαυτό μου χρονικό όριο ενός δευτερολέπτου
κάτι που θα έμοιαζε κάπως έτσι.
Τώρα -- όχι, όχι, όχι.
Μπορεί ο Στέρτζεν να έχει δίκιο.
Αλλά αυτό δε σημαίνει ότι θα έχει δίκιο πάντα.
Τα πράγματα μπορούν να αλλάξουν.
Κύριε, ποιο ήταν το φύλλο;
Το 10 κούπα;
Αυτό αποδεικνύει ότι τα πράγματα μπορούν να αλλάξουν --
το 10 κούπα.
(Χειροκρότημα)
Τα μυστικά είναι σημαντικά.
Και τα μυστικά είναι πολύτιμα.
Και αυτό είναι το καλύτερο μυστικό που είχα ποτέ.
Αρχίζει με μια τράπουλα πάνω στο τραπέζι,
έναν ηλικιωμένο και έναν ισχυρισμό:
«Δεν θα αγγίξω την τράπουλα μέχρι το τέλος».
Δεν έχει σημασία ποιος το είπε,
το μόνο που έχει σημασία είναι ότι η δήλωση ηχούσε στο μυαλό μου:
«Δεν θα αγγίξω την τράπουλα μέχρι το τέλος».
Όλη αυτήν την ώρα,
κρατούσε ένα μικρό σημειωματάριο
και πότε πότε το άνοιγε, γυρνούσε τις σελίδες
και κοιτούσε κάτι.
Αλλά δεν πρόσεχα το σημειωματάριο
γιατί πρόσεχα την τράπουλα και τον ισχυρισμό του:
«Δεν θα αγγίξω την τράπουλα μέχρι το τέλος».
Κύριε, έχετε την καμηλοπάρδαλη.
Πετάξτε την όπου θέλετε
για να βρεθεί κάποιος άλλος τυχαία.
Τέλεια. Κύριε, θα παίξετε τον ρόλο μου στην ιστορία.
Ο άνδρας γύρισε και μου είπε,
«Μπορείς να διαλέξεις κόκκινο ή μαύρο».
Η απάντησή μου ήταν…
Μέλος κοινού 2: Μαύρο.
ΧΓ: Πράγματι!
Ήταν μαύρο.
Είπε, «Σπαθί ή μπαστούνι;»
και η απάντησή μου ήταν…
Μέλος κοινού 2: Μπαστούνι.
Πράγματι! Ήταν μπαστούνι.
Είπε, «Μεγάλο φύλλο ή μικρό φύλλο;»
Και η απάντησή μου ήταν…
Μέλος κοινού 2: Μεγάλο.
ΧΓ: Πράγματι! Ήταν μεγάλο φύλλο.
Εφόσον είναι μεγάλο, μπορεί να είναι εννιά, δέκα,
βαλές, ρήγας, ντάμα ή άσος μπαστούνι.
Και η απάντησή μου ήταν…
Μέλος κοινού 2: Ρήγας.
ΧΓ: Ρήγας μπαστούνι, πράγματι.
Όχι, ας είμαστε δίκαιοι.
Επιλέξατε μαύρο, μπαστούνι,
μεγάλο φύλλο και επιλέξατε -- τι ήταν;
Μέλος κοινού 2: Ρήγας. ΧΓ: Ρήγας μπαστούνι.
Νιώσατε ότι σας επηρέασα σε κάποια απόφαση;
Μέλος κοινού 2: Όχι, απλώς ένιωσα την ενέργειά σας.
ΧΓ: Αλλά η επιλογή ήταν ελεύθερη, σωστά;
Αν δεν ήταν, μπορούμε να το ξανακάνουμε.
Ήταν όμως πράγματι ελεύθερη; Μέλος κοινού 2: Απολύτως.
ΧΓ: Ο ηλικιωμένος στράφηκε προς το μέρος μου και με ρώτησε κάτι ακόμα,
έναν αριθμό από το ένα ως το 52.
Και ο πρώτος αριθμός που σκέφτηκα ήταν…
Μέλος κοινού 2: 17.
ΧΓ: Πράγματι! Ήταν το 17.
Ο ηλικιωμένος μου είπε κάτι τελευταίο:
«Αυτό είναι το τέλος».
Και κατάλαβα ακριβώς τι εννοούσε.
Ήξερα ότι θα άγγιζε την τράπουλα.
Αυτό που θα δείτε είναι ακριβώς αυτό που έγινε.
Έβγαλε την τράπουλα απ' το κουτί.
Το κουτί ήταν άδειο.
Μέτρησε, «Ένα, δύο, τρία, τέσσερα, πέντε, έξι, επτά, οκτώ, εννιά, δέκα».
Η ένταση κορυφωνόταν.
(Γέλια)
«11, 12, 13, 14, 15, 16, 17».
Και στο 17, αντί για τον παπά μπαστούνι,
εμφανίστηκε κάτι στη μέση της τράπουλας,
που αργότερα, κατάλαβα ότι ήταν μυστικό.
Ο ηλικιωμένος σηκώθηκε, έφυγε.
Δεν τον ξαναείδα ποτέ.
Αλλά άφησε το σημειωματάριό του
που ήταν εκεί από την αρχή.
Και όταν το πήρα,
ήταν το καλύτερο μυστικό που βίωσα ποτέ μου.
Καθοριζόμαστε από τα μυστικά που έχουμε
και τα μυστικά που μοιραζόμαστε.
Και αυτός ήταν ο τρόπος του να μοιραστεί μαζί μου ένα μυστικό.
(Χειροκρότημα)
Τρελά πράγματα! Λοιπόν…
(Γέλια)
Πιστεύω ότι εκπληκτικά πράγματα συμβαίνουν συνεχώς.
Το πιστεύω, πραγματικά.
Και ο λόγος που δεν τα βλέπουμε τόσο συχνά,
είναι διότι δεν βάζουμε τον εαυτό μας
να αναζητήσει αυτά τα εκπληκτικά πράγματα.
Αλλά τι θα γινόταν αν το κάναμε,
αν ψάχναμε τις μικρές συμπτώσεις στη ζωή που είναι εκπληκτικές;
Έχετε λοιπόν την καμηλοπάρδαλη,
εμπρός, πετάξτε την οπουδήποτε για να βρείτε κάποιον τυχαία.
Κύριε, θα σας ρωτήσω,
έχετε μαζί σας ένα χαρτονόμισμα του ενός δολαρίου;
Μέλος κοινού 3: Νομίζω.
ΧΓ: Ναι; Βλέπετε; Σύμπτωση!
(Γέλια)
Ας σιγουρευτούμε ότι έχετε.
Έχετε;
Μέλος κοινού 3: Ναι. ΧΓ: Ναι! Τέλεια.
Τώρα, θέλω να κάνετε ακριβώς ό,τι κάνω κι εγώ.
Έχω εδώ ένα δολάριο για να εξηγήσω.
Θέλω να πάρετε το χαρτονόμισμα
και να διπλώσετε την πλευρά με τον Ουάσινγκτον προς τα μέσα, έτσι.
Έχετε ένα τέτοιο μεγάλο τετράγωνο, σωστά;
Τώρα, θέλω να διπλώσετε το χαρτονόμισμα κατά μήκος, έτσι,
ώστε να γίνει ορθογώνιο
και μετά πάλι να το διπλώσετε καλά
και όταν το κάνετε,
διπλώστε το χαρτονόμισμα και πάλι σ' ένα μικρό τετράγωνο, έτσι
και πείτε μου, όταν το έχετε κάνει.
Εντάξει; Τέλεια.
Τώρα, θα πλησιάσω
και πριν αρχίσουμε,
θέλω να βεβαιωθείτε ότι θα το κάνουμε κάτω από απόλυτα σοβαρές συνθήκες.
Κατ' αρχάς, θέλω να σιγουρευτώ ότι έχουμε έναν μαρκαδόρο και έναν συνδετήρα.
Πρώτα, πάρτε το μαρκαδόρο και υπογράψτε το χαρτονόμισμα.
Ο λόγος είναι ο εξής.
Αργότερα θα κάνω διάφορα στη σκηνή
και δε θέλω να νομίζετε,
α, όσο κοιτούσα τον Χέλντερ,
κάποιος ανέβηκε στη σκηνή και άλλαξε το χαρτονόμισμα.
Θέλω να είστε σίγουροι ότι είναι ακριβώς το ίδιο.
Όχι μόνο αυτό, αλλά θέλω να πάρετε τον συνδετήρα
και να τον βάλετε στο χαρτονόμισμα.
Έτσι, ακόμα κι αν κανείς δεν αλλάξει το χαρτονόμισμα,
δεν έχω αρκετό χρόνο να το ανοίξω και να το κλείσω
και να δω όσα δε θέλω να δω.
Είναι δίκαιο αυτό;
Μπορείτε να μου δώσετε τον μαρκαδόρο τώρα.
Κι έτσι, πολύ ξεκάθαρα,
θέλω να διασφαλίσω ότι το βλέπετε όλοι
από την αρχή αυτής της εμπειρίας
και να σιγουρευτείτε ότι ο καθένας μπορεί να το δει,
θα βάλουμε και έναν οπερατέρ στη σκηνή.
Ναι, τέλεια, ώστε να δείτε.
Είναι αυτή η υπογραφή σας; Ναι; Τέλεια.
Τώρα θα χρησιμοποιήσουμε την τράπουλα και ένα ποτήρι.
Και θα βάλουμε τους εαυτούς μας
να ψάχνει για μια εκπληκτική σύμπτωση.
Μπορείτε να με βοηθήσετε με αυτό;
Πάρτε μερικά φύλλα και ανακατέψτε τα.
Μπορείτε να ανακατέψετε και εσείς μερικά φύλλα;
Πάρτε κι εσείς μερικά φύλλα και ανακατέψτε τα.
Μπορείτε να τα ανακατέψετε με διάφορους τρόπους.
Μπορείτε να τα ανακατέψετε έτσι.
Μπορείτε να τα ανακατέψετε πιο τσαπατσούλικα,
κάπως έτσι.
Μπορείτε να τα ανακατέψετε με τον αμερικάνικο τρόπο.
Ως Πορτογάλος, αισθάνομαι ότι δεν έχω το δικαίωμα να σας τον μάθω.
Αλλά το σημαντικό είναι μετά το ανακάτεμα
να θυμηθείτε να κόψετε.
Μπορείτε να το κάνετε, κύριε;
Κόψτε.
Και όταν τα έχετε, σηκώστε τα φύλλα ψηλά.
Και εσείς, κόψτε και σηκώστε τα ψηλά.
Ψηλά.
Μια τράπουλα ανακατεμένη και κομμένη από ένα, δύο, τρία, τέσσερα, πέντε άτομα.
Τώρα θα μαζέψω ξανά την τράπουλα, πολύ προσεκτικά.
Και τώρα
θα ψάξω για μια σύμπτωση μπροστά σε όλους.
Θα δοκιμάσω.
Έχω μερικά φύλλα, που ίσως,
ίσως δεν σημαίνουν τίποτα.
Αλλά ίσως αυτό οφείλεται στο ότι δεν είμαστε πολύ προσεκτικοί.
Επειδή ίσως σημαίνουν πολλά.
Πριν ξεκινήσουμε, μου δώσατε ένα χαρτονόμισμα του ενός δολαρίου.
Αυτή δεν είναι η υπογραφή σας;
Μέλος κοινού 3: Ναι, είναι.
ΧΓ: Θέλω να δείτε πολύ προσεκτικά
ότι ξεδιπλώνω το χαρτονόμισμα
και αποκαλύπτω ένα μικρό μυστικό που δημιουργήσαμε.
Το μυστικό αυτού του χαρτονομίσματος είναι ο αύξων αριθμός.
Κυρία μου, μπορείτε να πάρετε το χαρτονόμισμα;
Στον αύξοντα αριθμό υπάρχει ένα γράμμα.
Ποιος είναι ο πρώτος αριθμός μετά από αυτό το γράμμα;
Μέλος κοινού 4: Επτά.
ΧΓ: Επτά.
Επτά.
Αλλά ίσως αυτό ήταν απλά σύμπτωση.
Ποιος είναι ο δεύτερος αριθμός; Μέλος κοινού 4: Εννιά
Μετά το επτά, έχουμε ένα εννιά.
Και μετά το εννιά;
Μέλος κοινού 4: Δύο.
ΧΓ: Δύο. Και μετά το δύο;
Μέλος κοινού 4: Τρία.
ΧΓ: Τρία. Και μετά;
Μέλος κοινού 4: Τρία. ΧΓ: Τρία.
Μέλος κοινού 4: Επτά. ΧΓ: Επτά.
Μέλος κοινού 4: Τέσσερα. ΧΓ: Τέσσερα.
Μέλος κοινού 4: Δύο. ΧΓ: Δύο. Και…
Μέλος κοινού 4: Q.
ΧΓ: Q όπως στην ντάμα;
(Χειροκρότημα)
Ντάμα σπαθί!
Όλα τα φύλλα στη σειρά, μόνο για σας.
Η παράσταση έλαβε τέλος.
Σας ευχαριστώ και καλή σας νύχτα.
(Χειροκρότημα)